ΑΠΌΦΑΣΗ ΤΟΥ ΣΥΜΒΟΥΛΊΟΥ της 24ης Σεπτεμβρίου 2009 για τον διορισμό ενός μέλους της Επιτροπής των Περιφερειών από την Ιρλανδία (2009/744/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, την πρόταση της ιρλανδικής κυβέρνησης, Εκτιμώντας τα ακόλουθα: (1) Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1). (2) Η θέση ενός μέλους της Επιτροπής των Περιφερειών έχει κενωθεί λόγω της λήξης της θητείας του κ. Seamus MURRAY, ΑΠΟΦΑΣΙΖΕΙ: Άρθρο 1 Διορίζεται ως μέλος στην Επιτροπή των Περιφερειών, για το εναπομένον διάστημα της τρέχουσας εντολής, ήτοι έως τις 25 Ιανουαρίου 2010: η κ. Fiona O’LOUGHLIN, member of Kildare County Council. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Βρυξέλλες, 24 Σεπτεμβρίου 2009.

[Source: multi_eurlex | Tokens: 895]